Atac ucrainean cu drone asupra unui oraş din Rusia, în apropierea unei baze de bombardiere strategice
Apărarea antiaeriană rusă a doborât drone în regiunea Saratov din sud-vestul Rusiei la primele ore ale zilei de miercuri deasupra oraşului Engels, potrivit autorităţilor regionale, citate de DPA, transmite Agerpres.
Guvernatorul Roman Busarghin a declarat pe Telegram că, potrivit constatărilor iniţiale, nu există victime sau pagube provocate de căderea resturilor în oraş. Engels, un oraş cu 200.000 de locuitori, se află la peste 500 de kilometri de graniţa cu Ucraina.
Rusia a doborât deja drone de mai multe ori în regiunea Saratov, unde se află aerodromul militar Engels-2. Rusia are staţionate aici bombardiere strategice pentru atacuri cu rachete asupra Ucrainei.
Iniţial nu a fost posibil să se verifice în mod independent dacă toate dronele au fost de fapt respinse. Partea rusă, care poartă un război împotriva ţării vecine de peste doi ani, raportează adesea doar presupuse succese ale apărării aeriene proprii în faţa atacurilor cu drone ucrainene.
În apărarea ei împotriva invaziei ruse, Ucraina atacă de asemenea în mod repetat teritoriul Rusiei – atât în regiuni de frontieră, cât şi în interior, aminteşte DPA.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank